CELEX: 32009R1270
Language: mt
Date: 2009-12-21 00:00:00
Title: Regolament tal-Kummissjoni (UE) Nru 1270/2009 tal- 21 ta’ Diċembru 2009 li jikkonċerna l-awtorizzazzjonijiet permanenti u provviżjorji ta’ ċerti addittivi fl-għalf (Test b’relevanza għaż-ŻEE)

22.12.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 339/28
            
         REGOLAMENT TAL-KUMMISSJONI (UE) Nru 1270/2009
   tal-21 ta’ Diċembru 2009
   li jikkonċerna l-awtorizzazzjonijiet permanenti u provviżjorji ta’ ċerti addittivi fl-għalf
   (Test b’relevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva tal-Kunsill 70/524/KEE tat-23 ta’ Novembru 1970 li tirrigwarda adittivi f’għalf għall-bhejjem (1), u partikolarment l-Artikoli 3 u 9d(1) tagħha,
   Wara li kkunsidrat ir-Regolament (KE) Nru 1831/2003 tal-Parlament Ewropew u tal-Kunsill tat-22 ta’ Settembru 2003 fuq l-additivi għall-użu fl-għalf tal-annimali (2), u b’mod partikolari l-Artikolu 25 tiegħu,
   Billi:
   
               (1)
            
            
               Ir-Regolament (KE) Nru 1831/2003 jistipula l-awtorizzazzjoni ta’ addittivi għall-użu fin-nutriment tal-annimali.
            
         
               (2)
            
            
               L-Artikolu 25 tar-Regolament (KE) Nru 1831/2003 jistabbilixxi l-miżuri tranżitorji għall-applikazzjonijiet għall-awtorizzazzjoni ta’ addittivi fl-għalf imressqa skont id-Direttiva 70/524/KEE qabel id-data tal-applikazzjoni tar-Regolament (KE) Nru 1831/2003.
            
         
               (3)
            
            
               L-applikazzjonijiet għall-awtorizzazzjoni tal-addittivi stabbiliti fl-Annessi ma’ dan ir-Regolament tressqu qabel id-data tal-applikazzjoni tar-Regolament (KE) Nru 1831/2003.
            
         
               (4)
            
            
               Il-kummenti inizjali dwar dawk l-applikazzjonijiet, kif stipulat fl-Artikolu 4(4) tad-Direttiva 70/524/KEE, ingħaddew lill-Kummissjoni qabel id-data tal-applikazzjoni tar-Regolament (KE) Nru 1831/2003. Dawk l-applikazzjonijiet għalhekk għandhom jibqgħu jitqiesu skont l-Artikolu 4 tad-Direttiva 70/524/KEE.
            
         
               (5)
            
            
               L-użu tal-preparazzjoni ta’ enżimi ta’ endo-1,3(4)-beta-glucanase prodotta mit-Trichoderma reesei (CBS 526.94) kien awtorizzat provviżorjament għad-driefeġ, mir-Regolament tal-Kummissjoni (KE) Nru 2374/1998 (3). Huwa ġie awtorizzat mingħajr limitu ta’ żmien għat-tiġieġ għat-tismin mir-Regolament tal-Kummissjoni (KE) Nru 2036/2005 (4). Tressqet dejta ġdida li tappoġġja applikazzjoni għal awtorizzazzjoni mingħajr limitu ta’ żmien ta’ dik il-preparazzjoni ta’ enzimi għad-driefeġ miftuma. Il-valutazzjoni turi li l-kundizzjonijiet stipulati fl-Artikolu 3a tad-Direttiva 70/524/KEE għal awtorizzazzjoni bħal din huma sodisfatti. Għaldaqstant, l-użu ta’ dik il-preparazzjoni ta’ enzimi, kif speċifikata fl-Anness I ta’ dan ir-Regolament, għandu jiġi awtorizzat mingħajr limitu ta’ żmien.
            
         
               (6)
            
            
               L-użu tal-preparazzjoni ta’ enżimi ta’ endo-1,3(4)-beta-glucanase prodotti mill-Aspergillus aculeatus (CBS 589.94), endo-1,4-beta-glucanase prodott mit-Trichoderma longibrachiatum (CBS 592.94), alpha-amylase prodott mill-Bacillus amyloliquefaciens (DSM 9553), bacillolysin prodott mill-Bacillus amyloliquefaciens (DSM 9554) u endo-1,4-beta-xylanase prodotta mit-Trichoderma viride (NIBH FERM BP 4842) kien awtorizzat proviżorjament, għad-driefeġ, mir-Regolament tal-Kummissjoni (KE) Nru 2200/2001 (5). Dan kien awtorizzat proviżorjament għad-dundjani tas-simna mir-Regolament tal-Kummissjoni (KE) Nru 252/2006 (6). Dan ġie awtorizzat mingħajr limitu taż-żmien għat-tiġieġ tas-simna mir-Regolament tal-Kummissjoni Nru 358/2005 (7), u kien awtrorizzat proviżorjament għat-tiġieġ tal-bajd mir-Regolament tal-Kummisjoni (KE) Nru 1140/2007 (8). Tressqet dejta ġdida li tappoġġja applikazzjoni għal awtorizzazzjoni mingħajr limitu ta’ żmien ta’ dik il-preparazzjoni ta’ enzimi għad-dundjani tas-simna u għad-driefeġ miftuma. Il-valutazzjoni turi li l-kundizzjonijiet stipulati fl-Artikolu 3a tad-Direttiva 70/524/KEE għal awtorizzazzjoni bħal din huma sodisfatti. Għaldaqstant, l-użu ta’ dik il-preparazzjoni ta’ enzimi, kif speċifikat fl-Anness II ta’ dan ir-Regolament, għandu jiġi awtorizzat mingħajr limitu ta’ żmien.
            
         
               (7)
            
            
               Il-miżuri stipulati f’dan ir-Regolament huma skont l-opinjoni tal-Kumitat Permanenti għall-Katina Alimentari u s-Saħħa tal-Annimali,
            
         ADOTTAT DAN IR-REGOLAMENT:
   Artikolu 1
   Il-preparazzjoni li tagħmel parti mill-grupp “Enzimi”, kif speċifikat fl-Anness I, hija awtorizzata mingħajr limitu ta’ żmien bħala addittiv fin-nutriment tal-annimali skont il-kundizzjonijiet stipulati f’dak l-Anness.
   Artikolu 2
   Il-preparazzjoni li tagħmel parti mill-grupp “Enzimi”, kif speċifikat fl-Anness II, hija awtorizzata mingħajr limitu ta’ żmien bħala addittiv fin-nutriment tal-annimali skont il-kundizzjonijiet stipulati f’dak l-Anness.
   Artikolu 3
   Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, il-21 ta’ Diċembru 2009
      
         
            Għall-Kummissjoni
         
         José Manuel BARROSO
         
            Il-President
         
      
   
   
      (1)  ĠU L 270, 14.12.1970, p. 1.
   
      (2)  ĠU L 268, 18.10.2003, p. 29.
   
      (3)  ĠU L 295, 4.11.1998, p. 3.
   
      (4)  ĠU L 328, 15.12.2005, p. 13.
   
      (5)  ĠU L 299, 15.11.2001, p. 1.
   
      (6)  ĠU L 44, 15.2.2006, p. 3.
   
      (7)  ĠU L 57, 3.3.2005, p. 3.
   
      (8)  ĠU L 256, 2.10.2007, p. 14.
   
      ANNESS I
      
                  Nru KE
               
               
                  Addittiv
               
               
                  Formula kimika, deskrizzjoni
               
               
                  Speċi jew kategorija tal-annimal
               
               
                  Età massima
               
               
                  Kontenut minimu
               
               
                  Kontenut massimu
               
               
                  Dispożizzjonijiet oħra
               
               
                  Tmiem il-perjodu tal-awtorizzazzjoni
               
            
                  Unitajiet ta’ attività/kg ta’ għalf sħiħ
               
            
                  
                     Enzimi
                  
               
            
                  E 1636
               
               
                  Endo-1,3(4)-beta-glucanase
                  EC 3.2.1.6
               
               
                  Preparazzjoni ta’ endo-1,3(4)-beta-glucanase prodotta minn Trichoderma reesei (CBS 526.94) b’attività minima ta’:
                  Għamla solida: 700 000  BU (1)/g
                  Għamla likwida: 300 000  BU/g
               
               
                  Driefeġ (miftuma)
               
               
                  —
               
               
                  17 500  BU
               
               
                  —
               
               
                  
                              1.
                           
                           
                              Fl-istruzzjonijiet għall-użu tal-addittiv u t-taħlita minn qabel, indika t-temperatura li fiha ssir il-ħażna, it-tul ta’ żmien tal-ħażna u l-istabilità għall-pelleting.
                           
                        
                              2.
                           
                           
                              Għall-użu fil-każ ta’ driefeġ li nfatmu sakemm jilħqu l-35 kg.
                           
                        
                              3.
                           
                           
                              Doża rakkomandata għal kull kilogramm ta’ għalf sħiħ: 17 500 -50 000  BU.
                           
                        
                              4.
                           
                           
                              Għall-użu f’għalf kompost li fih ħafna polysaccharides li mhumiex tal-lamtu (fil-biċċa l-kbira glucans), eż. li fihom aktar minn 60 % xgħir jew qamħ.
                           
                        
               
                  Mingħajr limitu ta’ żmien
               
            
         (1)  1 BU huwa l-ammont ta’ enżimi li jillibera 0.06 micromole ta’ zokkor imnaqqas (ekwivalent ta’ glukożju) minn xgħir beta-glucan fil-minuta f’ pH ta’ 4.8 u 50 °C.
   
   
      ANNESS II
      
                  Nru KE
               
               
                  Addittiv
               
               
                  Formula kimika, deskrizzjoni
               
               
                  Speċi jew kategorija tal-annimal
               
               
                  Età massima
               
               
                  Kontenut minimu
               
               
                  Kontenut massimu
               
               
                  Dispożizzjonijiet oħra
               
               
                  Tmiem il-perjodu tal-awtorizzazzjoni
               
            
                  Unitajiet ta’ attività/kg ta’ għalf sħiħ
               
            
                  
                     Enzimi
                  
               
            
                  E 1620
               
               
                  Endo-1,3(4)-beta-glucanase EC 3.2.1.6
                  Endo-1,4-beta-glucanase EC 3.2.1.4
                  Alpha-amylase EC 3.2.1.1
                  Bacillolysin EC 3.4.24.28
                  Endo-1,4-beta xylanase EC 3.2.1.8
               
               
                  Il-preparazzjoni ta’ endo-1,3(4)-beta-glucanase prodotta mill-Aspergillus aculeatus (CBS 589.94), endo-1,4-beta-glucanase prodott mit-Trichoderma longibrachiatum (CBS 592.94), alpha-amylase prodott mill-Bacillus amyloliquefaciens (DSM 9553), bacillolysin prodott mill-Bacillus amyloliquefaciens (DSM 9554) u endo-1,4-beta-xylanase prodotta mit-Trichoderma viride (NIBH FERM BP 4842) li għandha attività minima ta’
                  Endo-1,3(4)-beta-glucanase: 2 350  U/g (1)
                  
                  Endo-1,4-beta-glucanase: 4 000  U/g (2)
                  
                  Alpha-amylase: 400 U/g (3)
                  
                  Bacillolysin 450 U/g (4)
                  
                  Endo-1,4-beta-xylanase: 20 000  U/g (5)
                  
               
               
                  Dundjani għas-simna
               
               
                  —
               
               
                  Endo-1,3(4)-beta-glucana-se: 587 U
               
               
                  —
               
               
                  
                              1.
                           
                           
                              Fl-istruzzjonijiet għall-użu tal-addittiv u l-pretaħlita, indika t-temperatura għall-ħżin, kemm jista’ jdum il-ħżin, u l-istabilità għall-pelleting.
                           
                        
                              2.
                           
                           
                              Doża rakkomandata għal kull kilogramm ta’ għalf sħiħ:
                              
                                          —
                                       
                                       
                                          endo-1,3(4)-beta-glucanase: 1 175 -2 350  U
                                       
                                    
                                          —
                                       
                                       
                                          Endo-1,4-beta-glucanase: 2 000 -4 000  U
                                       
                                    
                                          —
                                       
                                       
                                          alpha-amylase: 200-400 U
                                       
                                    
                                          —
                                       
                                       
                                          bacillolysin: 225-450 U
                                       
                                    
                                          —
                                       
                                       
                                          endo-1,4-beta-xylanase: 10 000 -20 000  U
                                       
                                    
                        
                              3.
                           
                           
                              Għall-użu f’għalf kompost li fih ħafna polysaccharides li mhumiex lamtu (fil-biċċa l-kbira beta-glucans u b’mod speċjali arabinoxylans), eż. li fihom aktar minn 30 % qamħ.
                           
                        
               
                  Mingħajr limitu ta’ żmien
               
            
                  Endo-1,4-beta-glucana-se: 1 000  U
               
               
                  —
               
            
                  Alpha-amylase: 100 U
               
               
                  —
               
            
                  Bacillolysin: 112 U
               
               
                  —
               
            
                  Endo-1,4-beta-xylanase: 5 000  U
               
               
                  —
               
            
                  Driefeġ (miftuma)
               
               
                  —
               
               
                  Endo-1,3(4)-beta-glucana-se: 1 175  U
               
               
                  —
               
               
                  
                              1.
                           
                           
                              Fl-istruzzjonijiet għall-użu tal-addittiv u l-pretaħlita, indika t-temperatura għall-ħżin, kemm jista’ jdum il-ħżin, u l-istabilità għall-pelleting.
                           
                        
                              2.
                           
                           
                              Għall-użu fil-każ ta’ driefeġ li nfatmu sakemm jilħqu l-35 kg.
                           
                        
                              3.
                           
                           
                              Doża rakkomandata għal kull kilogramm ta’ għalf sħiħ:
                              
                                          —
                                       
                                       
                                          endo-1,3(4)-beta-glucanase: 1 175  U
                                       
                                    
                                          —
                                       
                                       
                                          Endo-1,4-beta-glucanase: 2 000  U
                                       
                                    
                                          —
                                       
                                       
                                          alpha-amylase: 200 U
                                       
                                    
                                          —
                                       
                                       
                                          bacillolysin: 225 U
                                       
                                    
                                          —
                                       
                                       
                                          endo-1,4-beta-xylanase: 10 000  U
                                       
                                    
                        
                              4.
                           
                           
                              Għall-użu f’ għalf kompost li fih ħafna polysaccharides li mhumiex lamtu (fil-biċċa l-kbira beta-glucans u b’mod speċjali arabinoxylans).eż. li fihom aktar minn 35 % qamħ.
                           
                        
               
                   
               
            
                  Endo-1,4-beta-glucana-se: 2 000  U
               
               
                  —
               
            
                  Alpha-amylase: 200 U
               
               
                  —
               
            
                  Bacillolysin: 225 U
               
               
                  —
               
            
                  Endo-1,4-beta-xylanase: 10 000  U
               
               
                  —
               
            
         (1)  1 U huwa l-ammont ta’ enzimi li jillibera 0,0056 micromole ta’ zokkor imnaqqas (ekwivalent ta’ glukożju) minn beta-glucan tax-xgħir fil-minuta f’ pH ta’ 7,5 u 30 °C.
      
         (2)  1 U huwa l-ammont ta’ enzimi li jillibera 0,0056 micromole ta’ zokkor imnaqqas (ekwivalent ta’ glukożju) minn carboxymethylcellulose fil-minuta f’ pH ta’ 4,8 u 50 °C.
      
         (3)  1 U huwa l-ammont ta’ enzimi li jillibera 1 micromole ta’ glucożju minn polimeri tal-lamtu cross-linked fil-minuta f’ pH ta’ 7,5 u 37 °C.
      
         (4)  1 U huwa l-ammont ta’ enzimi li jagħmel mikrogramma ta’ ażo-kaseina li tinħall fl-aċidau trikloraċetiku fil-minuta f’ pH ta’ 7,5 u 37 °C
      
         (5)  1 U huwa l-ammont ta’ enzimi li jillibera 0,0067 micromole ta’ zokkor imnaqqas (ekwivalent ta’ ksilożju) minn xylan tal-injam tal-betula fil-minuta f’ pH ta’ 5,3 u 50 °C.